กทพ.จ้างเอกชนติดระบบอีซี่พาสเพิ่ม
กทพ.ลงนามจ้างกลุ่ม เอฟ เค เอส ติดตั้ง Easy Pass ของทางพิเศษบูรพาวิถีและทางเชื่อมต่อ
2 เม.ย. 2553

กทพ.ลงนามจ้างกลุ่ม เอฟ เค เอส ติดตั้ง Easy Pass ของทางพิเศษบูรพาวิถีและทางเชื่อมต่อ
ผู้สื่อข่าวรายงานว่า วันที่ 2 เม.ย. พ.ท.ทวีสิน  รักกตัญญู  ผู้ว่าการการทางพิเศษแห่งประเทศไทย (กทพ.) และกลุ่มกิจการร่วมค้า เอฟ เค เอส  ได้ร่วมลงนามในสัญญาจ้างติดตั้งระบบเก็บค่าผ่านทางอัตโนมัติของทางพิเศษบูรพาวิถีและทางเชื่อมต่อ ในวงเงินกว่า 319 ล้านบาท  รวมภาษีมูลค่าเพิ่ม  โดยมีกำหนดแล้วเสร็จของงานภายใน 450 วัน นับจากวันที่ กทพ. กำหนดให้เริ่มงาน
ทั้งนี้ กทพ. ได้ดำเนินการพัฒนาระบบเก็บค่าผ่านทางพิเศษมาอย่างต่อเนื่อง เพื่ออำนวยความสะดวก รวดเร็วในการเดินทางให้กับประชาชนผู้ใช้บริการ โดยได้ติดตั้งและเปิดให้บริการระบบเก็บค่าผ่านทางอัตโนมัติ โดยใช้บัตร Easy Pass  ในทางพิเศษเฉลิมมหานคร  ทางพิเศษฉลองรัช และทางพิเศษสายบางพลี-สุขสวัสดิ์ แล้ว  วันที่ 31 ม.ค. 53  โดยขณะเดียวกัน บริษัท ทางด่วนกรุงเทพ  ผู้ร่วมลงทุนก่อสร้างและดำเนินการทางพิเศษศรีรัช อยู่ในระหว่างการติดตั้งระบบเก็บค่าผ่านทางอัตโนมัติของทางพิเศษศรีรัช คาดว่าจะสามารถเปิดให้บริการได้ในเดือนมิ.ย. 53 นี้ 
สำหรับทางพิเศษบูรพาวิถี (ทางด่วนสายบางนา-ชลบุรี) และทางเชื่อมต่อ   กทพ.ได้ดำเนินการประกวดราคาด้วยวิธีการทางอิเล็กทรอนิกส์ วันที่ 4 ก.ย. 52 โดยกลุ่มกิจการร่วมค้า เอฟ เค เอส ประกอบด้วย บริษัท    ฟาติมา อาร์ บี ดี เอส อินเตอร์เนชั่นแนล   บริษัท สมาร์ทแทรฟิค และ ครัป แทรฟิคคอม เอ บี  เป็นผู้ชนะการประกวด คาดว่าจะแล้วเสร็จและเปิดให้บริการได้ในปี 2554 
“เมื่อเปิดให้บริการระบบเก็บค่าผ่านทางอัตโนมัติโดยใช้บัตร Easy Pass ครบทุกสายทางแล้ว  ผู้ใช้บริการทางพิเศษจะได้รับความสะดวก รวดเร็วในการผ่านทางมากยิ่งขึ้น โดยมีเพียงบัตร Easy Pass ติดหน้ากระจกรถเพียงบัตรเดียว ท่านก็สามารถใช้บริการ     ทางพิเศษได้ทุกสาย โดยไม่ต้องหยุดรถ ไม่ต้องต่อคิวยาว ไม่ต้องเปิดกระจก ไม่ต้องรอเงินทอน จึง-v.shผู้ใช้บริการทุกท่านสมัครใช้บริการระบบเก็บค่าผ่านทางอัตโนมัติ Easy Pass  โดยสามารถติดต่อสอบถามรายละเอียดได้ที่ EXAT Call Center 1543 ได้ตลอด 24 ชั่วโมง”พ.ท.ทวีสิน กล่าว